
Prome Minister Evelyn Wever-Croes ta na Hulanda pa 
atende cu varios compromiso di trabou pa e hunto cu Minister 
Plenipontenciario na Hulanda, señor Ady Thijsen, trata un punto 
di agenda den Conseho di Minister di Reino diabierna. Prome 
Minister a indica cu e reunion aki a bay bon na unda cu a trata 
e cambionan di e Ley di Supervision Financiero di Aruba, LAft. 
Prome Minister a duna di conoce cu esaki mester tuma luga 
den Conseho di Minister di Reino pa motibo cu desde 2015, e 
Gobierno anterior a firma un protocol cu Hulanda cu ta encera 
cu tur cambio den e LAft mester haya aprobacion di Conseho 
di Minister di Reino prome cu sigui cu nan. 


Gobierno di Aruba algun luna pasa a traha riba algun cambio 
pa e LAft pa actualisa e normen anticua den e LAft y a manda 


Prome Minister presente na 
reunion di Conseho 
di Minister di Reino: 


PADILANTI E 
PUNTONAN 
RELEVANTE 


esaki dia 31 di augustus pa BZK pa e wordo trata. 
Prome Minister a expresa cu Gobierno tawata tin 
e speransa cu e cambionan lo a wordo aproba den 
e reunion di diabierna den Conseho di Minister di 
Reino pa asina e wordo manda Parlamento pa e 
wordo trata prome cu e periodo di 6 siman di reces 
di Parlamento pa asina cambionan drenta na vigor 
pa 1 di januari 2024. 


Sinembargo, Prome Minister a expresa, na 
ultimo momento, esta diamars, Hulanda a bin cu 
3 condicion nobo. Diaranson Gobierno di Aruba 
a hiba conbersacionnan cu Secretario di Estado 
Alexandra van Huffelen riba e condicionnan aki. 
A Secretario di Estado van Huffelen mes no tawata 
jn presente den e reunion di Conseho di Minister di 
NP d Reino diabierna pa motibo di compromisonan na 
4) Boneiro. Presente na su luga tawata Minister di 
Sy BZK, señor Hugo de Jonge cu kende tambe Prome 
ħama Minister ta den contacto. 


“A dicidi pa mandateer Secretario di Estado van Huffelen y 
Minister di Finansas pa sigui na mesa cu Gobierno di Aruba pa 
asina nos keda cla cu esaki den e proximo dianan y pa evita di 
keda warda te e siguiente reunion di Conseho di Minister dia 
24 di November proximo cu lo ta mucho laat pa Aruba”, Prome 
Minister a indica. 


“Esaki no tin nada di haber cu refinanciamento di Covid. 
Solamente e tin di haber cu Aruba kier cambia e normen den 
e ley pa asina Aruba tin su norma y ley adecua. Mi a trece 
padilanti cu e interes di 6,9% ta e porcentahe di mas halto cu 
Aruba a yega di haya, y cu nos ta haciendo tur posibel pa baha 
e interes aki”, Prome Minister a finalisa bisando. mm 

Ta laga e sistema traha un par di 


luna pa asina por duna un miho 
bista di e entrada genera 


E siman aki Minister Maduro di Finansa 
a reuni hunto cu e ekipo di DIMP, Aduana 
y Departamento di Legislacion pa asina 
repasa e prome luna di BBO na Frontera. 


E sistema fiscal nobo aki a keda 
introduci dia 1 di augustus 2023 y dia 15 
di september 2023 tabata e prome biaha 
cu DIMP a ricibi declaracionnan di BBO, 
BAZV y BAVP cu ta inclui e cambio fiscal 
reciente. 


Mester bisa cu tur cos ta mustra cu e 
introduccion di BBO na Frontera tabata 
tecnicamente exitoso. Mester laga e 
sistema traha un par di luna pa asina por 
tin un miho bista di e entrada genera pa 
e sistema fiscal nobo aki pa nos Pais. 


Tecnicamente exitoso 

Pa haci e cobransa di BBO na Frontera 
posibel, a acopla e sistema automatisa 
di DIMP na esun di Aduana. Mester bisa 
cu di banda di Aduana den e sistema 
automatisa di SAP y di banda di DIMP 
den e sistema automatisa di Asycuda, tur 
cambio tecnico pa introduci e cobransa di 
BBO, BAZV y BAVP na frontera, tabata 


exitoso. 


E informacion brinda na e 'brokers' y na 
e otro 'stakeholders' durante e diferente 
sesion di informacion a brinda nan fruto 
y a haci cu e yenamento di e informacion 
necesario ora di haci importacion a 
bay sin mucho problema. Banda di 
esaki e cambionan den sistema di 
SAP pa asina por a haci e cobransa di 
BBO mensual kitando locual ya caba a 
wordo paga na frontera, tambe tabata 
exitoso. E restitucion di esnan cu a 
paga mas BBO na frontera cu locual 


mester a paga mensualmente tambe a 
bay bon. Por informa cu 33 compania 
a haya nan restitucion den menos di 4 
siman di tempo. Di esnan cu mester a 
haya restitucion y cu tabata tin debe di 
impuesto, a tuma luga un 'verekening' cu 
tambe tabata exitoso. Di e manera aki e 
cumplimento cu impuesto na nos Pais 
tambe ta mehora door di e cambio fiscal 
aki. 


Ta tuma un 
miho bista 
Pa locual ta e entrada cu a genera extra 
na BBO, por informa cu esaki ta den liña 
cu locual a wordo presupuesta. Pa awo 
ta laga e sistema traha un par di luna pa 
asina por duna un miho bista di e entrada 
genera. 

Un presentacion na publico riba e 
resultado lo wordo duna mas despues 
ora tin cifra compila di mas luna cu e 
sistema nobo ta den efecto. MN 

Dia 19 di a a tuma DON pr di premio di e 
Concurso di Pintamento cu topico Cacho den Cura na Bestuurkantoor. 


Dia 19 di october 2023, nos a ricibi e ganadonan di e Concurso 
di Pintamento 2023 titula Cacho den Cura na Bestuurkantoor. 
Minister President Evelyn Wever-Croes hunto cu Minister di 
Enseñansa y Deporte Endy Croes, Minister di Finansas y 
Cultura Xiomara Maduro, hefe di Cuerpo Policial Sr. Ramon 
Arnhem y demas invitadonan tabata presente den e ocasion 
aki. 


Durante e atardi ameno aki, a entrega e 30 ganadonan un 
ceritificado y obsekio. Sra. Irene Croes, a indica cu desde aña 
2019 cu a bin ta haciendo e concurso aki a haya rond di 400 
pintura y aña aki e cantidad a aumenta drasticamente cu un 
total di 1222 pintura di cacho di scol basico solamente. Na 
aña 2019, Minister President Evelyn Wever-Croes a bin cu a 
iniciativa aki pa atende e problematica di cacho riba caya. 


E aña aki Minister di Enseñansa Endy Croes y Minister di 
Husticia Rocco Tjon ta carga e proyecto aki. Minister President 
a indica cu e concurso ta basa riba e ley di cacho. “Cacho 
mester ta den cura y no riba caya. 


Un ley cu ta preveni pa cacho bira molester pa nos comunidad, 
pero tambe cu ta obliga e persona cu tin un cacho na e cuido 
minimo cu e responsabilidad aki ta trece cu ne”, Minister 


President Evelyn Wever-Croes a expresa. 

Minister Endy Croes ta trahando duro pa e proyecto aki drenta 
curiculo di scol, unda cu e alumnonan por siña di derecho y 
debernan cu tin pa cacho y Minister Rocco Tjon ta percura pa 
Cuerpo Policial keda controla cu e comunidad ta cumpliendo 
cu e ley di cacho debidamente. 


Na aña 2019, veterinario Sra. Irene Croes a cuminsa traha 
riba e Plan Nacional y entrega esaki na Vice Presidente Ursell 
Arends na aña 2021 y desde e tempo aki Minister Ursell Arends 
ta trahando riba e Plan Nacional pa atende cu problematica di 
cacho riba caya. 


Finalmente, Minister di Enseñansa Endy Croes ta felicita tur 
e ganadonan pa nan bunita trabou y ta gradici tur mayor, 
maestro, scol cu a contribui y motiva e alumnonan pa participa 
den e concurso aki. 


Alabes, e mandatario di Enseñansa ta gradici tur 
stakeholder y e team cu a organisa e evento aki pa 
di cinco (5) aña consecutivo cu e meta di educa e 
comunidad di nos ley di cacho y conscientisa 
henter e Pueblo di Aruba con pa cuida 
nos cachonan debidamente. 

Minister Endy Croes a reuni cu Sr. Randolph Oduber unda a trata e 


posibilidadnan pa 


ETALA E 


Siman pasa, Minister Endy Croes a reuni Sr. 
Randolph Oduber un ex beisbolista profesional di 
Aruba. Alabes Sr. Oduber ta miembro di directiva 
di World Baseball and Softball Confederation 
(WBSC) y ta representa e atletanan masculino. 
Sr. Oduber ta bek na Aruba y tin su propio “batting 
cage”. 


Tambe, Sr. Oduber ta entrena e hobennan, 
traspasando asina su experencia pa e proximo 
generacion. Sr. Oduber ta un hoben hopi positivo 
y talentoso. Por cierto algun siman atras Sr. 
Oduber a regresa di Taiwan cu e ekipo di Hulanda 
U18 cu a haci un bon papel den e prome ronde 
di e torneo di U18 WBSC Baseball World Cup. 


U 

NIVEL DI BASEBAL 


E 

Durante e encuentro, Minister Endy Croes a 
comparti cu Sr. Oduber su vision pa cu baseball en 
general na Aruba. Tambe, a trata e programanan 
di baseball cu ta fit den cuadro di vision di Gabinete 
Wever — Croes Il. Sr. Oduber a comparti su idea- 
y consehonan cu e Mandatario di Deporte. 


A hiba combersacion riba tur nivel di baseball local 
y kico por haci pa nos peloteronan por etala pa e 
nivel mas halto y haya oportunidad den exterior. 
Sr. Oduber tin contacto cu organisacionnan a 
traves di universidadnan y/of college na Merca. 
Pues, un bon reunion unda a comparti hopi idea 
y tur esaki ta cu vision pa mehora y engrandece 
baseball den su totalidad na Aruba. 

HEFE DI REGISTRO 
CIVIL Y CENSO 


TA INFORMA 


Desde 9 maart 2014 e validez di tur paspoort 
Hulandes pa personanan mayor di 18 aña a 
subi di 5 aña pa 10 aña. Pa personanan menor 
di edad (bou di 18 aña) e validez a keda 5 aña 
y pues e totalidad di peticionnan aki tur aña ta 
stabiel, aproxidamente entre 3000 pa 4000 pa 
aña. 


Loke ta trata personanan mayor di 18 aña ta 
trece cune cu despues di 10 aña lo tin un subida 
drastico di paspoortnan Hulandes cu lo caduca 
na aña 2024. 

E cantidad di peticion lo ta halto y pa es motibo 
nos ta pidi nos clientenan pa traha nan cita 
di antemano y no warda e paspoort caduca. 
Paspoort por dura 2 pa 3 siman pa yega for 


di Hulanda unda cu e ta traha. Censo no tin 
ningun influencia riba e periodo di espera pa 
esaki yega. 


Akibou nos ta pone un analisis di e cifranan 
desde aña 2023. Pues por wak cu desde aña 
2024 lo bira un periodo hopi druk y ta pidi nos 
clientenan pa tene cuenta cu esaki. 


PASPOORT DI EMERGENCIA: 


Tene bon na cuenta cu Gabinete di Gobernador 
ta otorga solamente den casonan di sumo 
emergencia un paspoort di emergencia. Mester 
enfatisa cu e rekisitonan pa por bin na remarke 
pa un paspoort di emergencia ta hopi stricto. 


Total PN cu lo caduca pa aña 


14899 


Jaar 2023 Jaar2024 Jaar 2025 


13742 13472 


Jaar 2026 Jaar2027 Jaar 2028 


E Totaal 


Jaar 2029 

Dia 12 di october ultimo Algemene Rekenkamer, pa medio di 
su Secretaris sra. Marv Ann de Jong-Curet, a facilita un training 
tocante e ciclo di presupuesto. A duna informacion desde e 
momento di prepara un presupuesto te na final cu ta controla 
V duna cuenta. 


Cu un ehempel a splica e base di un presupuesto cu gasto 
versus entrada di un Centro di Bario. For di e modelo di 
presupuesto aki a bav over na e presupuesto 2023 di Pais 
Aruba. 

Den un formato hopi simplifica a duna un splicacion di e 
presupuesto di Pais Aruba, con esaki ta reparti bou di e 
diferente ministerionan. 


Aduna un bista con e ciclo di presupuesto v e ciclo di maneho ta 
relata naotro. Segun e diferente etapa di preparacion, ehecucion 
V responsabilacion a repasa e relacion entre presupuesto y 
maneho, cambionan di presupuesto y adaptacion di diferente 
meta v actividad, v finalmente a splica e importancia pa controla 
V duna cuenta pa medio di cuenta anual y relato anual. 

Cada etapa di e ciclo di presupuesto ta importante y no por 
sin otro. Esaki ta manera un holoshi analogico. E holoshi su 
mecanismo ta funciona bon ora cu cada etapa ta na ordo, 
completo, ta sigui y yuda otro constantemente y ta balansa 
otro. 

Esaki ta conta pa Pais Aruba tambe, como un estado di derecho, 
cu su 'checks and balances'. Pa medio grafico a duna bista di 
e proceso legal cu e ciclo di presupuesto ta cana, tanto pa e 
presupuesto y pa e Cuenta Anual di Pais Aruba. 


Den e cuadro di 'checks and balances' a splica Algemene 
Rekenkamer su tareanan y posicion constitucional como 
organo halto di estado. A informa tocante e proceso y e sorto di 
investigacion cu Algemene Rekenkamer ta haci. Principalmente 
e trabou y importancia di controla e cuenta anual y maneho 
financiero di Pais Aruba. 


A duna un resumen di e ultimo rapportnan publica y cu esaki ta 
publico, ariba website www.rekenkamer.aw, desde momento 
cu haci entrega na Parlamento. MN 


HUNTO NOS TA 
INVENCIBEL. 


EEND. cada lucha contra cancer, 


tin heroenan berdadero - e cuidadornan. 


Cu dedicacion incansabel y amor 
infinito, nan ta brinda e sosten esencial 
cu ta duna pashentnan e forsa pa lucha 
cu curashi. 


Cuidadornan no ta ofrece solamente 
cuido fisico, sino tambe forsa emocional, 
alumbrando e momentonan mas scur, 
cu speransa y compacion. 


Laga nos honra e cuidadornan aki, 
pasobra nan ta e berdadero pilar di 
inspiracion den e lucha contra cancer. 
Nan ta recorda nos cu amor y union por 


triunfa hasta den e retonan mas disficil. 
Hunto nos ta invencibel. 


| 2023 ANA DI UNION Y POSITIVISMO! 


